title: Odluka Vijeća od 6. prosinca 2001. o proširenju ovlasti Europola na bavljenje teškim oblicima međunarodnog kriminala navedenim u Prilogu Konvenciji o Europolu

text:
               19/Sv. 003

               HR

               Službeni list Europske unije

               29

         32001D1218(01)

               C 362/1

               SLUŽBENI LIST EUROPSKE UNIJE

               06.12.2001.

      ODLUKA VIJEĆA

   od 6. prosinca 2001.
   o proširenju ovlasti Europola na bavljenje teškim oblicima međunarodnog kriminala navedenim u Prilogu Konvenciji o Europolu
   (2001/C 362/01)
   VIJEĆE EUROPSKE UNIJE,
   uzimajući u obzir Konvenciju o osnivanju Europskog policijskog ureda (Konvencija o Europolu) (1), a posebno njezin članak 2. stavak 2.,
   uzimajući u obzir inicijativu Kraljevine Belgije i Kraljevine Švedske (2),
   uzimajući u obzir mišljenje Europskog parlamenta (3),
   uzimajući u obzir pripremni rad o toj tematici koji je obavio Upravni odbor Europola, posebno u odnosu na proračunske i kadrovske posljedice za Europol,
   budući da:

               (1)

               Jedan od ciljeva Unije je osigurati državljanima visoki stupanj sigurnosti na području slobode, sigurnosti i pravde razvojem zajedničkih mjera među državama članicama u području policijske suradnje.

               (2)

               Učinkovitost suradnje u okviru Konvencije o Europolu bila bi veća kada bi Europol, unutar određenih prioritetnih područja, mogao izvršavati svoje zadatke vezano za sve aspekte međunarodnog organiziranog kriminala koji su navedeni u Prilogu Konvenciji o Europolu.

               (3)

               Prioritetna područja trebala bi biti definirana na temelju stalnog prikupljanja podataka o trendovima u kriminalu na državnim područjima država članica.

               (4)

               Ova Odluka ne dovodi u pitanje uloge Komisije i Europske središnje banke,

         ODLUČILO JE:
   Članak 1.
   Europolu se ovim daju uputstva kako se baviti teškim oblicima međunarodnog kriminala navedenim u Prilogu Konvenciji o Europolu.
   Članak 2.
   1.   Na prijedlog Upravnog odbora Europola, Vijeće jednoglasno određuje kojim je teškim oblicima međunarodnog kriminala potrebno dati prioritet.
   2.   Direktor redovito obavješćuje Upravni odbor Europola o izvršavanju tih prioriteta.
   3.   Opći izvještaj o aktivnostima Europola iz članka 28. stavka 10. podstavka 1. točke 1. Konvencije o Europolu izričito se poziva na i odražava te prioritete i njihovu provedbu.
   Članak 3.
   1.   Ova Odluka stupa na snagu 1. siječnja 2002.
   2.   Od 1. siječnja 2002. stavlja se izvan snage Odluka Vijeća od 29. travnja 1999. o proširenju ovlasti Europola na bavljenje krivotvorenjem novca i sredstava plaćanja (4).
   Članak 4.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 6. prosinca 2001.

            Za Vijeće

            Predsjednik

         M. VERWILGHEN

      (1)  SL C 316, 27.11.1995., str. 2.

      (2)  SL C 176, 21.6.2001., str. 26.

      (3)  Mišljenje doneseno 12. studenoga 2001., još nije objavljeno u Službenom listu.

      (4)  SL C 149, 28.5.1999., str. 16.


title: 2011/466/EU: Odluka Vijeća od 19. srpnja 2011. o sklapanju Sporazuma o sigurnosti u civilnom zrakoplovstvu između Europske zajednice i Kanade

text:
               11/Sv. 118

               HR

               Službeni list Europske unije

               33

         32011D0466

               L 195/5

               SLUŽBENI LIST EUROPSKE UNIJE

         ODLUKA VIJEĆA
   od 19. srpnja 2011.
   o sklapanju Sporazuma o sigurnosti u civilnom zrakoplovstvu između Europske zajednice i Kanade
   (2011/466/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. te članak 207. stavak 4. prvi podstavak, u vezi s člankom 218. stavkom 6. točkom (a), člankom 218. stavkom 7. i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Komisija je u ime Unije pregovorima dogovorila Sporazum o sigurnosti u civilnom zrakoplovstvu između Europske zajednice i Kanade (2) („Sporazum”) u skladu s Odlukom Vijeća o ovlašćivanju Komisije za otvaranje pregovora.

               (2)

               Sporazum je potpisan 6. svibnja 2009. u ime Unije, podložno njegovom mogućem kasnijem sklapanju, u skladu s Odlukom Vijeća 2009/469/EC (3).

               (3)

               Nakon stupanja na snagu Ugovora iz Lisabona 1. prosinca 2009. Europska unija bi trebala obavijestiti Kanadu o tome da je Europsku zajednicu naslijedila Europska unija.

               (4)

               Sporazum bi trebalo odobriti.

               (5)

               Potrebno je odrediti postupovna pravila za sudjelovanje Unije u zajedničkim tijelima uspostavljenim Sporazumom, kao i za donošenje određenih odluka u pogledu naročito izmjene Sporazuma i njegovih Priloga, dodavanja novih priloga, otkaza pojedinih priloga, savjetovanja i rješavanja sporova i donošenja zaštitnih mjera.

               (6)

               Države članice trebale bi poduzeti potrebne mjere kako bi osigurale otkaz svojih bilateralnih sporazuma s Kanadom o istom predmetu od datuma stupanja na snagu Sporazuma,

         DONIJELO JE OVU ODLUKU:
   Članak 1.
   Sporazum o sigurnosti u civilnom zrakoplovstvu između Europske zajednice i Kanade („Sporazum”) odobrava se u ime Unije.
   Tekst Sporazuma (4) priložen je ovoj Odluci.
   Članak 2.
   Predsjednik Vijeća ovlašten je imenovati osobu(e) ovlaštenu(e) za slanje obavijesti predviđene u članku 16. stavku 1. Sporazuma i davanje sljedeće obavijesti:

      „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga, upućivanja na ‚Europsku zajednicu’ u tekstu Sporazuma treba, prema potrebi, čitati kao upućivanja na ‚Europsku uniju’.”

   Članak 3.
   1.   Uniju u Zajedničkom odboru stranaka navedenom u članku 9. Sporazuma predstavlja Europska komisija uz pomoć Europske agencije za zrakoplovnu sigurnost te ju prate tijela za zrakoplovstvo kao predstavnici država članica.
   2.   Uniju u Zajedničkom sektorskom odboru za certificiranje predviđenom u stavku 2. Priloga A Sporazumu i u Zajedničkom sektorskom odboru za održavanje predviđenom u stavku 4. Priloga B Sporazumu predstavlja Europska agencija za zrakoplovnu sigurnost uz pomoć tijela za zrakoplovstvo na koje se izravno odnosi dnevni red svakog sastanka.
   Članak 4.
   1.   Komisija, nakon savjetovanja s posebnim odborom kojeg imenuje Vijeće, utvrđuje stajalište koje će Unija zauzeti u okviru Zajedničkog odbora stranaka, u odnosu na sljedeća pitanja:

               —

               donošenje ili izmjena poslovnika Zajedničkog odbora stranaka predviđenih u članku 9. stavku 3. Sporazuma.

         2.   Komisija, nakon savjetovanja s posebnim odborom navedenim u stavku 1. i u potpunosti uzimajući u obzir njegovo mišljenje, može poduzeti sljedeće mjere:

               —

               donijeti zaštitne mjere u skladu s člankom 6. Sporazuma,

               —

               zatražiti savjetovanja u skladu s člankom 15. Sporazuma,

               —

               donijeti mjere za obustavu u skladu s člankom 10. Sporazuma,

               —

               pod uvjetom da je Komisija podnijela detaljnu činjeničnu analizu učinaka i izvedivosti namjeravanih izmjena, izmijeniti priloge Sporazumu u skladu s člankom 16. stavkom 5. Sporazuma u mjeri u kojoj su takve izmjene u skladu s odgovarajućim pravnim aktima Unije i ne traže njihovu izmjenu,

               —

               ukloniti pojedine priloge u skladu s člankom 16. stavcima 3. i 5. Sporazuma,

               —

               svaku drugu mjeru koju treba poduzeti stranka kako je predviđenu u Sporazumu, podložno stavku 3. ovog članka i pravu EU.

         3.   Vijeće kvalificiranom većinom odlučuje o prijedlogu Komisije te u skladu s odredbama Ugovora u pogledu svih drugih izmjena Sporazuma koje nisu obuhvaćene stavkom 2. ovog članka.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 19. srpnja 2011.

            Za Vijeće

            Predsjednik

         M. SAWICKI

      (1)  Suglasnost od 23. lipnja 2011.

      (2)  SL L 153, 17.6.2009., str. 11.

      (3)  SL L 153, 17.6.2009., str. 10.

      (4)  Tekst Sporazuma objavljen je u SL L 153, 17.6.2009., str. 11. zajedno s odlukom o potpisivanju.


title: Odluka Europskog parlamenta (EU) 2016/1534 od 28. travnja 2016. o razrješnici za izvršenje proračuna Europske agencije za lijekove za financijsku godinu 2014.

text:
               14.9.2016

               HR

               Službeni list Europske unije

               L 246/281

         ODLUKA EUROPSKOG PARLAMENTA (EU) 2016/1534
   od 28. travnja 2016.
   o razrješnici za izvršenje proračuna Europske agencije za lijekove za financijsku godinu 2014.
   EUROPSKI PARLAMENT,

               —

               uzimajući u obzir konačnu godišnju računovodstvenu dokumentaciju Europske agencije za lijekove za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za lijekove za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0069/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (4), a posebno njezin članak 68.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0114/2016),

               1.

               daje razrješnicu izvršnom direktoru Europske agencije za lijekove za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za lijekove, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.11.2015., str. 197.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 136, 30.4.2004., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2012/247/EU: Odluka Komisije od 7. svibnja 2012. o prekidu antidampinškog postupka u vezi s uvozom određenih bešavnih cijevi od željeza ili čelika, isključujući bešavne cijevi od nehrđajućeg čelika, podrijetlom iz Bjelorusa

text:
               11/Sv. 118

               HR

               Službeni list Europske unije

               220

         32012D0247

               L 121/36

               SLUŽBENI LIST EUROPSKE UNIJE

         ODLUKA KOMISIJE
   od 7. svibnja 2012.
   o prekidu antidampinškog postupka u vezi s uvozom određenih bešavnih cijevi od željeza ili čelika, isključujući bešavne cijevi od nehrđajućeg čelika, podrijetlom iz Bjelorusa
   (2012/247/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („osnovna Uredba”), a posebno njezin članak 9.,
   nakon savjetovanja sa Savjetodavnim odborom,
   budući da:
   A.   POSTUPAK

               (1)

               Europska komisija („Komisija) je 16. svibnja 2011. primila pritužbu u vezi s navodnim štetnim dampingom uvoza određenih bešavnih cijevi od željeza ili čelika, isključujući bešavne cijevi od nehrđajućeg čelika, podrijetlom iz Bjelorusa („dotična zemlja”).

               (2)

               Pritužbu je uložio Odbor za zaštitu industrije bešavnih cijevi od čelika Europske unije („podnositelj pritužbe”) u ime proizvođača koji predstavljaju veći udio, u ovom slučaju više od 50 % ukupne proizvodnje određenih bešavnih cijevi u Uniji.

               (3)

               Pritužba je sadržavala dokaze prima facie o postojanju dampinga i materijalnoj šteti koja iz njega proizlazi, što se smatralo dostatnim kako bi se opravdalo pokretanje antidampinškog postupka.

               (4)

               Nakon savjetovanja sa Savjetodavnim odborom Komisija je, u obavijesti objavljenoj u Službenom listu Europske unije
                   (2), pokrenula antidampinški postupak u vezi s uvozom određenih bešavnih cijevi od željeza ili čelika podrijetlom iz Bjelorusa u Uniju.

               (5)

               Komisija je poslala upitnike industriji Unije, proizvođaču izvozniku iz Bjelorusa, uvoznicima i tijelima Bjelorusa. Zainteresirane stranke dobile su priliku izraziti svoje stavove u pisanom obliku i zatražiti raspravu u roku određenom u obavijesti o pokretanju postupka.

               (6)

               Svim zainteresiranim strankama koje su to tražile te su pokazale da postoje posebni razlozi da ih se sasluša, odobrena je rasprava.

         B.   POVLAČENJE PRITUŽBE I PREKID POSTUPKA

               (7)

               Pismom Komisiji od 26. siječnja 2012. podnositelj pritužbe službeno je povukao svoju pritužbu.

               (8)

               U skladu s člankom 9. stavkom 1. osnovne Uredbe postupak se može prekinuti nakon povlačenja pritužbe, osim ako takav prekid ne bi bio u interesu Unije.

               (9)

               Komisija je smatrala da bi ovaj postupak trebalo prekinuti, jer ispitni postupak nije doveo ni do kakvih razmatranja koja pokazuju da takav prekid ne bi bio u interesu Unije. Zainteresirane stranke obaviještene su na odgovarajući način i dana im je mogućnost da iznesu svoje komentare. Nisu primljeni nikakvi komentari koji ukazuju na to da takav prekid ne bi bio u interesu Unije.

               (10)

               Komisija, stoga, zaključuje da bi antidampinški postupak u pogledu uvoza određenih bešavnih cijevi od željeza ili čelika podrijetlom iz Bjelorusa u Uniju trebalo prekinuti,

         DONIJELA JE OVU ODLUKU:
   Članak 1.
   Prekida se antidampinški postupak u vezi s uvozom određenih bešavnih cijevi od željeza ili čelika, isključujući bešavne cijevi od nehrđajućeg čelika, kružnog poprečnog presjeka s vanjskim promjerom ne većim od 406,4 mm s ekvivalentom ugljika (CEV) ne većim od 0,86 prema formuli i kemijskoj analizi Međunarodnog instituta za zavarivanje (IIW) (3), podrijetlom iz Bjelarus, koje su trenutačno obuhvaćene oznakama KN ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 i ex 7304 59 93.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 7. svibnja 2012.

            Za Komisiju

            Predsjednik

         José Manuel BARROSO

      (1)  SL L 343, 22.12.2009., str. 51.

      (2)  SL C 187, 28.6.2011., str. 22.

      (3)  CEV će se odrediti u skladu s Tehničkim izvješćem iz 1967., IIW dok. IX-535-67, koje je objavio Međunarodni institut za zavarivanje (IIW).


title: 2014/740/EU: Odluka Vijeća od 9. listopada 2014. o stajalištu koje u ime Europske unije treba zauzeti u okviru Odbora veleposlanika AKP-a i EU-a u pogledu mandata koji treba dati izvršnom odboru Centra za razvoj poduzetništva (CDE)

text:
               29.10.2014

               HR

               Službeni list Europske unije

               L 308/93

         ODLUKA VIJEĆA
   od 9. listopada 2014.
   o stajalištu koje u ime Europske unije treba zauzeti u okviru Odbora veleposlanika AKP-a i EU-a u pogledu mandata koji treba dati izvršnom odboru Centra za razvoj poduzetništva (CDE)

      (2014/740/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 209. stavak 2. u vezi s člankom 218. stavkom 9.,
   uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1), („Sporazum o partnerstvu između AKP-a i EU-a”),
   uzimajući u obzir prijedlog Europske komisije,
   budući da:

               (1)

               Na Četvrtom forumu na visokoj razini o djelotvornosti pomoći u Busanu stranke Sporazuma o partnerstvu između AKP-a i EU-a pozvale su na izravnije uključivanje privatnog sektora radi unaprjeđivanja inovacija, stvaranja prihoda i radnih mjesta, poticanja malog i srednjeg poduzetništva, aktiviranja nacionalnih financijskih sredstava i daljnjeg razvoja inovativnih financijskih mehanizama.

               (2)

               Uzimajući u obzir prethodno navedeno te razvoj međunarodnih okolnosti, a posebno znatan broj aktera koji su sposobni pružati djelotvornu potporu privatnom sektoru kao i načine na koje se potpora može pružati, povezane programe treba provoditi putem organizacija koje su dokazale svoju sposobnost pružanja visokokvalitetnog stručnog znanja na ekonomičan način.

               (3)

               Vijeće ministara AKP-a i EU-a se na svojoj 39. sjednici, održanoj 19. i 20. lipnja 2014. u Nairobiju, u Zajedničkoj izjavi dogovorilo o pristupanju propisanom zatvaranju Centra za razvoj poduzetništva („CDE”) i izmjeni Priloga III. Sporazumu o partnerstvu između AKP-a i EU-a te je u tu svrhu odlučilo delegirati ovlasti Odboru veleposlanika AKP-a i EU-a kako bi poduzeo daljnje korake s ciljem donošenja potrebnih odluka.

               (4)

               Stajalište Unije u okviru Odbora veleposlanika AKP-a i EU-a u pogledu mandata koji treba dati izvršnom odboru CDE-a trebalo bi se stoga temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   1.   Stajalište koje Europska unija treba donijeti u okviru Odbora veleposlanika AKP-a i EU-a u pogledu mandata koji treba dati izvršnom odboru CDE-a utvrđuje se u skladu s nacrtom Odluke Odbora veleposlanika AKP-a i EU-a priloženog ovoj Odluci.
   2.   Predstavnici Unije u okviru Odbora veleposlanika AKP-a i EU-a mogu dogovoriti manje izmjene nacrta Odluke bez daljnje odluke Vijeća.
   Članak 2.
   Nakon njezina donošenja Odluka Odbora veleposlanika AKP-a i EU-a objavljuje se u Službenom listu Europske unije.

      Ova Odluka stupa na snagu na dan donošenja.
      Sastavljeno u Luxembourgu 9. listopada 2014.

            Za Vijeće

            Predsjednik

         A. ALFANO

      (1)  SL L 317, 15.12.2000., str. 3. Sporazum kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.). i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.).

      NACRT
      ODLUKA br. …/… ODBORA VELEPOSLANIKA AKP-A I EU-A
      od …
      u pogledu mandata koji treba dati izvršnom odboru Centra za razvoj poduzetništva (CDE)
      ODBOR VELEPOSLANIKA AKP-EU-a,
      uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1) („Sporazum o partnerstvu između AKP-a i EU-a”), a posebno članak 2. Priloga III.,
      budući da:

                  (1)

                  Člankom 2. stavkom 6. točkom (d) Priloga III. Sporazumu o partnerstvu između AKP-a i EU-a zahtijeva se da Odbor veleposlanika AKP-a i EU-a nadzire ukupnu strategiju CDE-a te nadzire rad izvršnog odbora CDE-a.

                  (2)

                  Izvršni odbor CDE-a provodi nadzor nad radom CDE-a (članak 2. stavak 7. točka (b)), donosi program i proračun Centra (članak 2. stavak 7. točka (c)) te Odboru veleposlanika AKP-a i EU-a podnosi periodična izvješća i evaluacije (članak 2. stavak 7. točka (d)).

                  (3)

                  Statut i Poslovnik CDE-a, doneseni Odlukom br. 8/2005 Odbora veleposlanika AKP–EZ-a („Statut CDE-a”), i Financijska uredba CDE-a, donesena Odlukom br. 5/2004 Odbora veleposlanika AKP-a i EZ-a („Financijska uredba CDE-a”), osiguravaju mehanizme zaštite u smislu informiranja i nadzora od strane Odbora veleposlanika AKP-a i EU-a.

                  (4)

                  Vijeće ministara AKP-a i EU-a se na svojoj 39. sjednici, održanoj 19. i 20. lipnja 2014. u Nairobiju, u Zajedničkoj izjavi dogovorilo o pristupanju propisanom zatvaranju CDE-a i izmjeni Priloga III. Sporazumu o partnerstvu između AKP-a i EU-a te je u tu svrhu odlučilo delegirati ovlasti Odboru veleposlanika AKP-a i EU-a kako bi poduzeo daljnje korake s ciljem donošenja potrebnih odluka.

                  (5)

                  Prethodno navedenom Zajedničkom izjavom Vijeća ministara AKP-a i EU-a osnovana je Zajednička radna skupina AKP-a i EU-a („ZRS”) radi osiguravanja zatvaranja CDE-a pod najboljim mogućim uvjetima,

            DONIO JE OVU ODLUKU:
      Članak 1.
      1.   Podložno uvjetima utvrđenima u člancima 2., 3. i 4. ove Odluke, Odbor veleposlanika AKP-a i EU-a ovlašćuje izvršni odbor CDE-a da poduzme, s trenutačnim učinkom, sve prikladne mjere radi pripreme zatvaranja CDE-a.
      2.   Pri zatvaranju CDE-a poštuju se nadležnosti nadzornih tijela CDE-a utvrđene u Prilogu III. Sporazumu o partnerstvu između AKP-a i EU-a i modaliteti koje je Vijeće ministara AKP-a i EU-a utvrdilo u svojoj Zajedničkoj izjavi od 20. lipnja 2014.
      Članak 2.
      1.   Izvršni odbor CDE-a što je prije moguće, a najkasnije do 23. prosinca 2014., sklapa ugovor s upraviteljem radi pripreme i provedbe plana zatvaranja, kao i radi upravljanja CDE-om tijekom postupka njegova zatvaranja.
      2.   Planom zatvaranja omogućava se zatvaranje CDE-a na propisan način, uz istodobno poštovanje prava svih uključenih trećih strana i osiguravanje dovršavanja projekata potpore privatnom sektoru bilo od strane samog CDE-a ili od strane subjekta kojemu se može povjeriti njihovo upravljanje.
      3.   Planom zatvaranja predviđa se završetak likvidacije CDE-a do 31. prosinca 2016. Planom zatvaranja obuhvaća se vrijeme potrebno za provedbu završnih plaćanja, završna izvješća, financijske i zakonom propisane revizije s ciljem likvidacije CDE-a do 31. prosinca 2016.
      Članak 3.
      1.   Plan zatvaranja koji je donio izvršni odbor CDE-a se u skladu s postupcima utvrđenima u Sporazumu o partnerstvu između AKP-a i EU-a, Statutu CDE-a i Financijskoj uredbi CDE-a predaje Odboru veleposlanika AKP-a i EU-a.
      2.   Izvršni odbor CDE-a dostavlja Odboru veleposlanika AKP-a i EU-a tromjesečna izvješća o napretku postupka zatvaranja.
      Članak 4.
      Izvršni odbor CDE-a savjetovat će se sa ZRS-om o nacrtu mandata za upravitelja iz članka 2. stavka 1., kao i o nacrtu plana zatvaranja i nacrtu prijedloga za davanje razrješnice.

         Ova Odluka stupa na snagu na dan donošenja.
         Sastavljeno u […], […]

               Za Odbor veleposlanika AKP-a i EU-a

               Predsjednik

         (1)  SL L 317, 15.12.2000., str. 3. Sporazum kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.). i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.).


title: 2008/149/PUP: Odluka Vijeća od 28. siječnja 2008. o sklapanju, u ime Europske unije, Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine

text:
               11/Sv. 037

               HR

               Službeni list Europske unije

               255

         32008D0149

               L 053/50

               SLUŽBENI LIST EUROPSKE UNIJE

               28.01.2008.

      ODLUKA VIJEĆA

   od 28. siječnja 2008.
   o sklapanju, u ime Europske unije, Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine
   (2008/149/PUP)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 24. i članak 38.,
   uzimajući u obzir preporuku Predsjedništva,
   budući da:

               (1)

               Nakon odobrenja danog Predsjedništvu kojem pomaže Komisija, 17. lipnja 2002. zaključeni su pregovori sa švicarskim vlastima o pridruživanju Švicarske provedbi, primjeni i razvoju schengenske pravne stečevine.

               (2)

               U skladu s Odlukom Vijeća 2004/849/EZ (1) i podložno njegovom kasnijem sklapanju, Sporazum između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine potpisan je u ime Europske zajednice 26. listopada 2004.

               (3)

               Sporazum bi sada trebalo odobriti.

               (4)

               Što se tiče razvoja schengenske pravne stečevine, koji spada pod glavu VI. Ugovora o Europskoj uniji, odredbe Odluke Vijeća 1999/437/EZ od 17. svibnja 1999. Odluka Vijeća od 17. svibnja 1999. o određenim mehanizmima za primjenu Sporazuma koji je sklopljen između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (2), primjenjuju se mutatis mutandis na odnose sa Švicarskom.

               (5)

               Ova Odluka ne dovodi u pitanje stajalište Ujedinjene Kraljevine u skladu s Protokolom o uključivanju schengenske pravne stečevine u okvir Europske unije, koji je priložen Ugovoru o Europskoj uniji i Ugovoru o osnivanju Europske zajednice i Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (3).

               (6)

               Ova Odluka ne dovodi u pitanje stajalište Irske u skladu s Protokolom o uključivanju schengenske pravne stečevine u okvir Europske unije, koji je priložen Ugovoru o Europskoj uniji i Ugovoru o osnivanju Europske zajednice i Odlukom Vijeća 2002/193/EZ od 28. veljače 2002. o zahtjevu Irske za sudjelovanje u nekim odredbama schengenske pravne stečevine (4),

         ODLUČILO JE:
   Članak 1.
   Sporazum između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine i povezani dokumenti, koji se sastoje od Završnog akta, Sporazuma u obliku razmjene pisama o odborima koji pomažu Komisiji u obnašanju njenih izvršnih ovlasti, kao i Zajedničke izjave o zajedničkim sastancima mješovitih odbora, odobrava se u ime Europske unije.
   Tekst Sporazuma, Završni akt, Razmjena pisama i Zajednička izjava nalaze se u Prilogu ovoj Odluci.
   Članak 2.
   Ova se Odluka primjenjuje na područja obuhvaćena odredbama iz priloga A i B Sporazumu i na njihov razvoj u onoj mjeri u kojoj takve odredbe imaju, ili je u skladu s Odlukom 1999/436/EZ (5) utvrđeno da imaju pravnu osnovu u okviru Ugovora o Europskoj uniji.
   Članak 3.
   Odredbe članaka od 1. do 4. Odluke Vijeća 1999/437/EZ primjenjuju se na isti način za pridruživanje Švicarske provedbi, primjeni i razvoju schengenske pravne stečevine, koja pripada pod glavu VI. Ugovora o Europskoj uniji.
   Članak 4.
   Predsjednik Vijeća ovlašten je imenovati osobu opunomoćenu za polaganje u ime Europske unije instrumenta odobrenja iz članka 14. Sporazuma kako bi Europska unija izrazila suglasnost da je Sporazum obvezuje.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 28. siječnja 2008.

            Za Vijeće

            Predsjednik

         D. RUPEL

      (1)  SL L 368, 17.12.2004., str. 78.

      (2)  SL L 176, 10.7.1999., str. 31.

      (3)  SL L 131, 1.6.2000., str. 43.

      (4)  SL L 64, 7.3.2002., str. 20.

      (5)  SL L 176, 10.7.1999., str. 17.